RJH กำไรไตรมาส 1/61 โตแกร่งแนะซื้อราคาพื้นฐาน 32 บาท
RJH กำไรไตรมาส 1/61 โตแกร่งแนะซื้อราคาพื้นฐาน 32 บาท
15 พ.ค. 2561

บล.ดีบีเอสฯ ระบุในบทวิเคราะห์วันนี้(15 พ.ค.) ว่า  บริษัท โรงพยาบาลราชธานี จำกัด (มหาชน) หรือ RJH  รายงานกำไรสุทธิ ไตรมาส 1/61 เท่ากับ 65 ล้านบาท (+9%เทียบช่วงเดียวกันของปีก่อน, +16% เทียบไตรมาสก่อนหน้า) เป็นไปตามคาด สำหรับ Core profit ไตรมาสนี้เติบโตถึง 56% เทียบช่วงเดียวกันของปีก่อน ซึ่งมาจาก 1. รายได้ +22% เทียบช่วงเดียวกันของปีก่อน โดยเติบโตทั้งในส่วนคนไข้ประกันสังคมและคนไข้ทั่วไป
เนื่องจากเป็นช่วงที่มีไข้หวัดใหญ่ระบาด, 2. อัตรากำไรขั้นต้นเพิ่มขึ้นเป็น 32% (จาก 27.7% ในไตรมาส1/60) ส่วนหนึ่งมาจากอัตราการจ่ายของประกันสังคมให้กับโรงพยาบาลสูงขึ้น 4% และสัดส่วนคนไข้ที่ใช้เงินสดสูงขึ้น และ 3. มี Economy of scale มากขึ้นคงคำแนะนำซื้อ – ให้ราคาพื้นฐาน 32 บาท ซึ่งประเมินด้วยวิธี DCF